Totò Antibo

Sarvaturi Antibo nascìu a Altufonti (Palermu) lu 7 di frivaru dû 1962. Àutu 1,70, pisava 52 chila nnû pirìudu di forma agunìstica. Lu sò allinaturi fu Gaspari Polizzi. Vistìu la magghia azzurra di la nazziunali taliana 33 voti. Campiuni d'Europa di li 5000 e di li 10000 metri nnû 1990 e midagghia d'argentu a l'Olimpìadi di Seul 1988 nnî li 10000 metri. É l'ùnicu talianu a aviri vinciutu sia la Coppa d'Europa chi la Coppa dû Munnu.

Accuminzau jucannu a palluni nzinu â fini di la scola media; a 16 anni canuscìu a Gaspari Polizzi ca avìa a addivintari lu sò allinaturi pi lu restu di tutta la sò vita d'attileta.
Già nta la catigurìa juniores fici avvidiri cosi boni (midagghia d'argentu a l'Europei); lu stissu succidìu quannu passau a la catigurìa senior; ma quannu la sò carrera addivintau ccillenti pi daveru fu quannu participau a li Jòcura Olìmpici di Seul dû 1988, dunni vincìu la midagghia d'argentu nni li 10.000 metri. 
Nta lu bienniu 1989-90 fu lu megghiu funnista di lu munnu e l'ùrtimu europeu a duminari la spicialità prima di lu straputiri di li nìuri africani ca dura nzinu a oi. Nni la finali di li 5000 metri di li Jòcura Olimpici di Barcellona 1992, dunni era unu di li favuriti, niscìu fora lu sò prubbrema di saluti ca avìa tinutu ammucciatu: l'epilissia. 

Curriculum: 

Tìtuli taliani: nuddu 

Jòcura Olìmpici: 
Los Angeles 1984: eliminatu semifinali 5000 mt., 4° 10000 mt.
Seul 1988: eliminatu semifinali 5000 mt., 1988 2° 10000 mt. 
Barcillona 1992: 16° 5000 mt., 4° 10000 mt. 

Campiunati Munniali: 
1983 13° 5000 mt.
1987 16° 10000 mt.
1991 20° 10000 mt.

Campiunati Europei: 
1982 6° 10000 mt.
1986 10° 5000 mt., 3° 10000 mt.
1990 1° 5000 mt., 1° 10000 mt. 

Campiunati Europei juniores: 
1981 2° 5000 mt. 

Coppa dû Munnu: 
1989 1° 10000 mt. 

Coppa Europa: 
1987 3° 5000 mt., 2° 10000 mt. 
1989 1° 5000 mt. 
1991 1° 5000 mt. 

Li sò megghiu pristazzioni nni li 5000 mt.: 
13:05.59 (1) Bulogna 18-7-90 
13:10.08 (2) Roma 9-6-92 
13:10.10 (2) Roma 17-7-91 
13:12.99 (1) Formia 7-7-90 
13:13.66 (1) Stoccolma 3-7-91 
13:14.30 (1) Grossetu 10-8-89 
13:15.76 (3) Rieti 6-9-92 
13:16.1 (1) Palermu 5-9-88 
13:16.17 (1) Palermu 18-8-90 
13:17.03 (2) Rieti 3-9-89 

Li sò megghiu pristazzioni nni li 10000 mt.: 
27:16.50 (1) Helsinki 29-6-89 
27:23.55 (2) Seul 26-9-88 
27:24.55 (2) Oslu 6-7-91 
27:24.79 (2) Oslo 2-7-88 
27:25.16 (1) Oslo 14-7-90 
27:27.66 (1) Bruxelles 25-8-89 
27:39.52 (3) Oslo 5-7-86 
27:41.27 (1) Spalatu 27-8-90 
27:48.02 (2) Firenzi 13-6-84 
27:48.6 (1) Palermu 10-9-92

Antibu Sarvaturi
Antibo, Sarvaturi